Brad Binder behaal eerste MotoGP-sege | Netwerk24
Deur Marizanne Kok 09 Augustus 2020 15:08
Brad Binder tydens Sondag se Tsjeggiese Grand Prix, wat hy gewen het. Foto: AP
Binder het Sondagmiddag in Brno, Tsjeggië die eerste Suid-Afrikaner ooit geword wat 'n MotoGP-ren wen, toe hy koning gekraai het in die Tsjeggiese Grand Prix.
Hy het die voortou met tien rondtes oor geneem, en dit nooit weer verloor nie.
Die Italianer Franco Morbidelli het tweede geëindig, met die Fransman Johann Zarco, wat eerste weggespring het, derde.
Die jong Krugersdorper vier Dinsdag sy 25ste verjaarsdag, maar geen geskenk sal kom by die een wat hy Sondag vir homself gegee het nie.
"Ek droom al hiervan sedert ek 'n klein seuntjie is," het hy in 'n TV-onderhoud gesê. "Nou is dit waar, ek het my eerste Grand Prix gewen! Hopelik is dit die eerste van baie."